CELEX: 22005D0151(01)
Language: sk
Date: 2005-12-02 00:00:00
Title: Rozhodnutie Spoločného výboru EHP č. 151/2005 z  2. decembra 2005 , ktorým sa mení a dopĺňa príloha XIII (Doprava) k Dohode o EHP

23.2.2006   
            
            
               SK
            
            
               Úradný vestník Európskej únie
            
            
               L 53/51
            
         
      ROZHODNUTIE SPOLOČNÉHO VÝBORU EHP
   
   č. 151/2005
   z 2. decembra 2005,
   ktorým sa mení a dopĺňa príloha XIII (Doprava) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore, zmenenú a doplnenú Protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej článok 98,
   keďže:
   
               (1)
            
            
               Príloha XIII k dohode bola zmenená a doplnená rozhodnutím Spoločného výboru EHP č. 122/2005 (1).
            
         
               (2)
            
            
               Nariadenie Európskeho parlamentu a Rady (ES) č. 2320/2002 zo 16. decembra 2002 o ustanovení spoločných pravidiel v oblasti bezpečnostnej ochrany civilného letectva (2) bolo rozhodnutím Spoločného výboru EHP č. 61/2004 so špecifickými úpravami pre určité krajiny začlenené do dohody.
            
         
               (3)
            
            
               Nariadenie Komisie (ES) č. 781/2005 z 24. mája 2005, ktorým sa mení a dopĺňa nariadenie (ES) č. 622/2003 o ustanovení opatrení na vykonávanie spoločných základných noriem bezpečnostnej ochrany civilného letectva (3), sa má začleniť do dohody.
            
         
               (4)
            
            
               Nariadenie Komisie (ES) č. 857/2005 zo 6. júna 2005, ktorým sa mení a dopĺňa nariadenie (ES) č. 622/2003 o ustanovení opatrení na vykonávanie spoločných základných noriem bezpečnostnej ochrany civilného letectva (4), sa má začleniť do dohody,
            
         ROZHODOL TAKTO:
   Článok 1
   V bode 66i [nariadenie Komisie (ES) č. 622/2003] prílohy XIII k dohode sa dopĺňajú tieto zarážky:
   
      
                  „—
               
               
                  
                     32005 R 0781: nariadenie Komisie (ES) č. 781/2005 (Ú. v. EÚ L 131, 25.5.2005, s. 24),
               
            
                  —
               
               
                  
                     32005 R 0857: nariadenie Komisie (ES) č. 857/2005 (Ú. v. EÚ L 143, 7.6.2005, s. 9).“
               
            
   Článok 2
   Znenia nariadení (ES) č. 781/2005 a (ES) č. 857/2005 v islandskom a nórskom jazyku, ktoré budú uverejnené v dodatku EHP k Úradnému vestníku Európskej únie, sú autentické.
   Článok 3
   Toto rozhodnutie nadobúda účinnosť 3. decembra 2005 pod podmienkou, že Spoločnému výboru EHP budú zaslané všetky oznámenia podľa článku 103 ods. 1 dohody (5).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 2. decembra 2005
      
         
            Za Spoločný výbor EHP
         
         
            predseda
         
         HSH Prinz Nikolaus von LIECHTENSTEIN
         
      
   
   
      (1)  Ú. v. EÚ L 339, 22.12.2005, s. 30.
   
      (2)  Ú. v. ES L 355, 30.12.2002, s. 1. Nariadenie zmenené a doplnené nariadením (ES) č. 849/2004 (Ú. v. EÚ L 158, 30.4.2004, s. 1).
   
      (3)  Ú. v. EÚ L 131, 25.5.2005, s. 24.
   
      (4)  Ú. v. EÚ L 143, 7.6.2005, s. 9.
   
      (5)  Nie sú uvedené žiadne ústavné požiadavky.